*Za ostala značenja, vidi The Sand Pebbles (razvrstavanje).*

***The Sand Pebbles*** (sh. *Zrna pijeska*) je američki igrani film snimljen 1966. godine u režiji Roberta Wisea.

Predstavlja ekranizaciju istoimenog romana Richarda McKenne, inspiriranog autorovim iskustvima na rijeci Yangtze, gdje je 1930-ih kao pripadnik američke ratne mornarice služio na riječnoj topovnjači. Radnja je smještena deceniju prije, u doba tzv. Sjeverne ekspedicije sredinom 1920-ih koja je prethodila kineskom građanskom ratu. Protagonist, čiji lik tumači Steve McQueen, je Jake Holman, mašinist na fiktivnoj američkoj topovnjači *USS San Pablo*, koji, za razliku od svojih kolega, lokalno kinesko stanovništvo ne gleda sa rasističkim predrasudama, ali se isto tako suočava sa njegovim sve većim neprijateljstvom prema brodu koji predstavlja simbol stranog ugnjetavanja.

Wise je McKennin roman pokušao ekranizirati nekoliko godina ranije, ali su financijske i tehničke poteškoće odgodile projekt, a zbog čega je u međuvremenu režirao daleko poznatiji i uspješniji *Moje pjesme, moji snovi*. Kada je *The Sand Pebbles* konačno započeo s produkcijom, koristile su se lokacije u Hong Kongu i Tajvanu. Za potrebe produkcije je sagrađena prava ratna topovnjača koja je "glumila" *USS San Pablo*, a modelirana prema američkoj riječnoj topovnjači *USS Villalobos* koja je 1920-ih služila na Yangtzeu. Film je odlikovala i prilično raznovrsna glumačka ekipa, koja je uključivala manekenku Candice Bergen koja je, tumačeči lik mlade kršćanske misionarke, odigrala jednu od svojih prvih poznatijih uloga; u ulozi bivše kineske prostitutke Mailly se, pak, našla tajlandska glumica Marayat Andriane, koja će kasnije postati pod pseudonimom Emmanuelle Arsan poznatija kao autorica znamenitog erotskog romana *Emmanuelle*. McQueenu je, pak, *The Sand Pebbles* predstavljao izuzetno iskustvo, s obzirom da su snimanje obilježili strahoviti zdravstveni problemi; kada ga je dovršio bio je toliko iscrpljen da je na godinu dana privremeno prekinuo karijeru.

*The Sand Pebbles* je imao solidne komercijalne rezultate, a čemu je pridonijela i to što je tada aktualna kulturna revolucija u Kini imala određene paralele sa motivima filma. Film je također dobro prošao i kod kritike, uključujući neke autore koji su pronalazili paralele sa tada aktualnim vijetnamskim ratom; stav o filmu kao alegoriji na potonji sukob će dodatno iskristalizirati u kasnijim godinama, a pogotovo zbog nekonvencionalno mračnog i depresivnog kraja.

Uloge
-----

3

Izvori
------

1. ↑  Solomon, Aubrey. *Twentieth Century Fox: A Corporate and Financial History (The Scarecrow Filmmakers Series)*. Lanham, Maryland: Scarecrow Press, 1989. ISBN 978-0-8108-4244-1. p254
2. ↑  „The Sand Pebbles, Box Office Information". The Numbers. Pristupljeno April 16, 2012.
3. ↑  Doslovan prijevod, iako je riječ o igri engleskih riječi, odnosno nadimku članova posade broda.

Vanjske veze
------------

* Website devoted exclusively to The Sand Pebbles
* *The Sand Pebbles* na sajtu IMDb
* *The Sand Pebbles* na AllMovie-u ()
* *The Sand Pebbles* na filmskoj bazi podataka TCM
* *The Sand Pebbles* u katalogu Američkog filmskog instituta

**Recenzije**

* Review – 1967 Arhivirano 2013-11-27 na Wayback Machine-u, from the Movie Review Query Engine
* Review, by TV Guide
* USSPanay.org Webpage about the evacuation of Nanking and the Panay Incident Arhivirano 2021-03-02 na Wayback Machine-u

| * p
* r
* u
Filmovi koje je režirao Robert Wise |
| --- |
| 1940-e | 
* *Mademoiselle Fifi* (1944)
* *The Curse of the Cat People* (1944)
* *The Body Snatcher* (1945)
* *A Game of Death* (1945)
* *Criminal Court* (1946)
* *Born to Kill* (1947)
* *Mystery in Mexico* (1948)
* *Blood on the Moon* (1948)
* *The Set-Up* (1949)

 |
| 1950-e | 
* *Two Flags West* (1950)
* *Three Secrets* (1950)
* *The House on Telegraph Hill* (1951)
* *The Day the Earth Stood Still* (1951)
* *The Captive City* (1952)
* *Something for the Birds* (1952)
* *Destination Gobi* (1953)
* *The Desert Rats* (1953)
* *So Big* (1953)
* *Executive Suite* (1954)
* *Helen of Troy* (1956)
* *Tribute to a Bad Man* (1956)
* *Somebody Up There Likes Me* (1956)
* *This Could Be the Night* (1957)
* *Until They Sail* (1957)
* *Run Silent, Run Deep* (1958)
* *I Want to Live!* (1958)
* *Odds Against Tomorrow* (1959)

 |
| 1960-e | 
* *West Side Story* (1961)
* *Two for the Seesaw* (1962)
* *The Haunting* (1963)
* *The Sound of Music* (1965)
* *The Sand Pebbles* (1966)
* *Star!* (1968)

 |
| 1970-e | 
* *The Andromeda Strain* (1971)
* *Two People* (1973)
* *The Hindenburg* (1975)
* *Audrey Rose* (1977)
* *Star Trek: The Motion Picture* (1979)

 |
| 1980-e | 
* *Rooftops* (1989)

 |